
  ASOCIAȚIA JUDEȚEANĂ DE FOTBAL BRĂILA

BRĂILA, PARC MONUMENT, STR. KISELEFF

SALA POLIVALENTĂ ,,DANUBIUS”
TEL. 0741120802; FAX 0239615008

E-MAIL: ajfbrăila@yahoo.com
REGULAMENTUL COMPETIȚIEI CAMPIONATUL NAȚIONAL U14 (jucători născuţi după 01.01.2013) ediția  2026 – 2027
Jocurile se vor desfășura în sistem tur-retur, între 20 septembrie 2026 și 23 mai 2027. 
       DREPTUL DE JOC, NUMĂRUL JUCĂTORILOR ȘI DURATA JOCULUI             
Au drept de joc: 2013 și mai tineri + maxim 3 jucători născuți după 31 august 2012. Pot juca și maxim 3 fete născute în 2011 și mai mici.  11v11, 2 reprize x 35 min. Terenul va fi de 70/50 m, porți de 7,32/2,44 m, minge nr. 5.

Antrenorii vor aduce la terenul de joc pe lângă legitimații și copii de pe  certificatele de naștere sau după pașapoarte. Identificarea se poate face și în baza carnetului de elev care trebuie să aibă ștampila conducerii școlii, semnătura directorului și fotografia elevului cu ștampila unității școlare.
Pe toată durata jocului se pot efectua cel mult 7 înlocuiri de jucători (pentru fiecare echipă), cu mențiunea că acestea pot fi făcute în maxim trei opriri ale jocului.

        SITUAȚII SPECIALE (diferențe de scor, eliminări temporare)           
 – În situația în care diferența de scor este mai mare sau egală cu 4 (ex: 4-0/6-2) se procedează astfel: Echipa care conduce/care are avantaj, nu va mai putea marca gol decât din interiorul careului advers (în situația în care se va marca din afara acestuia, golul nu va fi validat iar balonul va fi repus în joc de către echipa adversă din interiorul careului propriu)           
– În situația în care diferența de scor este mai mare sau egală cu 6 (ex: 6-0/8-2) se procedează astfel: Echipa care conduce/care are avantaj, nu va mai putea marca gol decât din interiorul careului advers cu condiția ca toți jucătorii echipei (exceptând portarul) să se afle în jumătatea terenului advers (în situația în care se va marca nerespectând această regulă, golul nu va fi validat iar balonul va fi repus în joc de către echipa adversă din interiorul careului propriu)         
 – În situația în care diferența de scor este mai mare sau egală cu 9 (ex: 9-0/11-2) se procedează astfel: Echipa care conduce/care are avantaj, nu va mai putea marca gol decât din interiorul careului advers, cu condiția ca jucătorul care marchează să lovească mingea fără preluare, și decât dacă toți jucătorii echipei (exceptând portarul) se află în jumătatea terenului advers (în situația în care se va marca nerespectând această regulă, golul nu va fi validat iar balonul va fi repus în joc de către echipa adversă din interiorul careului propriu)
        ELIMINAREA TEMPORARA          

Eliminarea temporară ține locul unui cartonaș galben, iar arbitrul poate elimina temporar un jucător pentru 7 minute dacă jucătorul comite una dintre următoarele abateri: 
• Simuleaza (în orice loc de pe terenul de joc) 
• Protesteaza prin vorbe sau gesturi la deciziile arbitrilor
• Scoate tricoul după marcarea unui gol
• Scoaterea apărătorilor după fluierul de începere a jocului            
 DISPOZIŢII  FINALE
Baremul de arbitraj + transportul sunt suportate în mod egal de ambele echipe la fiecare joc. Asistența medicală este asigurată la fiecare joc de echipa gazdă.

Programarea jocurilor se face în scris pe grupul de what’s app, până cel târziu miercuri în fiecare săptămână sau cu cel puțin 72 de ore înainte de joc, dacă se joacă în cursul săptămânii.

În anunțul jocului veți preciza terenul, ziua și ora programării.
SUCCES TUTUROR PARTICIPANȚILOR!
